มีอาการหลังมื้อเที่ยง ดื่มน้ำแล้วรู้สึกเจ็บหน้าอกด้านขวาเจ็บไม่มากเจ็บแบบจิ๊บๆ เกี่ยวกับอาหารกลางวันหรือเปล่าครับ เพราะอาหารกลางวันมันเป็นอาหารที่แห้ง แล้วกลืนยาก ยากแบบติดอยู่ในหน้าอก
สวัสดีค่ะ จากอาการดังกล่าวมา อาจเกิดจาก-กรดไหลย้อน อาจทำให้มีอาการแสบร้อนกลางอก หายใจไม่อิ่ม จุกแน่นหน้าอก กลืนลำบากได้ หากสัมพันธ์กับมื้ออาหาร จะนึกถึงโรคนี้มากที่สุด โดยในขณะที่จุกแน่นอกอาจมีอาการใจสั่นเกิดร่วมด้วยได้ รักษาด้วยการรับประทานยาลดกรดและปรับพฤติกรรม เป็นโรคที่ไม่อันตรายแต่อาจเป็นๆหายๆได้-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวมแนะนำสังเกตอาการก่อนค่ะว่าค่อยๆดีขึ้นเองหรือไม่ หลีกเลี่ยงการรับประทานอาหารมื้อใหญ่ รับประทานอาหารอ่อนๆและย่อยง่าย ไม่นอนทันทีหลังรับประทานอาหาร หากมีอาการให้รีบนั่งพัก และอยู่ในที่ที่อากาศถ่ายเท ควรงดการทำกิจกรรมหนักๆควรไปพบแพทย์เมื่อมีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก นอนราบไม่ได้ จุกแน่นอกมากขึ้นเรื่อยๆ อาเจียนมาก กินได้น้อย ถ่ายดำ